CELEX: 32010R0727
Language: lv
Date: 2010-08-06 00:00:00
Title: Komisijas Regula (ES) Nr. 727/2010 ( 2010. gada 6. augusts ) par atsevišķu preču klasifikāciju kombinētajā nomenklatūrā

13.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 213/31
            
         KOMISIJAS REGULA (ES) Nr. 727/2010
   (2010. gada 6. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz to vai pievieno tai kādus papildu nodalījumus un ir izveidota ar īpašiem Savienības noteikumiem, lai piemērotu tarifus vai citus pasākumus, kas saistīti ar preču tirdzniecību.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 6. augustā
      
         
            Komisijas vārdā, priekšsēdētāja vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektriskais pagarinātājs, kurā ietilpst:
                  
                              —
                           
                           
                              apmēram 2 m garš elektrības kabelis,
                           
                        
                              —
                           
                           
                              kontaktdakša savienošanai ar elektrības tīkla kontaktligzdu un
                           
                        
                              —
                           
                           
                              plastmasas korpuss ar 5 kontaktligzdām, slēdzi un drošinātāju.
                           
                        Izstrādājums ir paredzēts 220 V elektriskās strāvas pievadīšanai dažādām ierīcēm vietējā telpā (piemēram, istabā).
                  Slēdzis atvieno elektrisko strāvu, un drošinātājs sargā no pārslodzes.
                  
                      (1) Sk. attēlu.
               
               
                  8544 42 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 3. piezīmi un KN kodu 8544, 8544 42 un 8544 42 90 aprakstu.
                  Slēdža un drošinātāja funkcijas ir uzskatāmas par sekundārām, jo izstrādājuma pamatfunkcija ir elektriskās strāvas pievadīšana ar kabeli, kas aprīkots ar savienotājiem.
                  Klasificēšana pozīcijā 8536 pie slēdžiem ir izslēgta, jo pozīcija 8544 aptver kabeļus ar vai bez savienotājiem (sk. arī harmonizētās sistēmas skaidrojumu par pozīciju 8536 III.A punkta pēdējo daļu un skaidrojumus par pozīciju 8544).
                  Tāpēc izstrādājums ir klasificējams ar KN kodu 8544 42 90 pie citādiem elektrības vadītājiem ar savienotājiem.
               
            
         
      
         (1)  Attēlam ir tikai informatīva nozīme.